b'\n_START_ARTICLE_\nRail Baltica (infrastrukt\xc5\xabros projektas)\n_START_SECTION_\nStatusas\n_START_PARAGRAPH_\n2017 m. visi trij\xc5\xb3 Baltijos \xc5\xa1ali\xc5\xb3 parlamentai ratifikavo Tarpvyriausybin\xc4\xaf susitarim\xc4\x85 d\xc4\x97l \xe2\x80\x9eRail Baltica\xe2\x80\x9c projekto, taip patvirtindami savo \xc4\xafsipareigojim\xc4\x85 \xc5\xa1iam projektui. Tuo tarpu, \xe2\x80\x9eErnst & Young\xe2\x80\x9c ir \xe2\x80\x9eAtkins International\xe2\x80\x9c atliko Globalaus \xe2\x80\x9eRail Baltica\xe2\x80\x9c Projekto ka\xc5\xa1t\xc5\xb3 ir naudos analiz\xc4\x99, pagr\xc4\xafst\xc4\x85 Europos S\xc4\x85jungos ka\xc5\xa1t\xc5\xb3 naudos analiz\xc4\x97s gair\xc4\x97mis, kuri \xc4\xafrod\xc4\x97, jog projektas yra ekonomi\xc5\xa1kai naudingas ir perspektyvus, o jo i\xc5\xa1matuojamos naudos vir\xc5\xa1ys s\xc4\x85naudas._NEWLINE_2018 m. vasario 14 d. Estijos Respublikos vie\xc5\xa1ojo administravimo ministerija patvirtino \xe2\x80\x9eRail Baltica\xe2\x80\x9c atkarpos Estijoje teritorij\xc5\xb3 planavimo dokument\xc4\x85, kas leido nustatyti galutin\xc4\x99 gele\xc5\xbeinkelio tras\xc4\x85 su preliminariais projektiniais sprendiniais \xc5\xa1ioje \xc5\xa1iaurin\xc4\x97je Baltijos dalyje. Visos linijos teritorij\xc5\xb3 planavimo dokumentus patvirtino Latvijos Respublikos Vyriausyb\xc4\x97 sprendimu 2016 m. rugpj\xc5\xabt\xc4\xaf, ir v\xc4\x97liau \xe2\x80\x93 Lietuvos Respublikos Vyriausyb\xc4\x97 2017 m. saus\xc4\xaf atkarpai nuo Kauno iki Lietuvos-Latvijos sienos (atkarpos Kaunas-Lietuvos/Lenkijos valstybi\xc5\xb3 siena trasa, dar \xc5\xbeinomas kaip \xe2\x80\x9eRail Baltica I\xe2\x80\x9c priklausys nuo ve\xc5\xbe\xc4\x97s atnaujinimo galimybi\xc5\xb3 studijos). _NEWLINE_Visose trijose Baltijos \xc5\xa1alyse \xe2\x80\x9eRail Baltica\xe2\x80\x9c projektas per\xc4\x97jo \xc4\xaf projektavimo stadij\xc4\x85, patvirtinus detali\xc4\x85sias \xe2\x80\x9eRail Baltica\xe2\x80\x9c projektavimo gaires, t\xc4\x99siant konsoliduot\xc4\x85 preliminar\xc5\xb3 projektavim\xc4\x85, ir paskelbus konkursus projektavimui ir BIM strategijos parengimui. 2018 m. kovo 20 d. tarp "Eiropas Dzelzce\xc4\xbca l\xc4\xabnijas" SIA ir atviro tarptautinio konkurso laim\xc4\x97tojo \xe2\x80\x93 trij\xc5\xb3 \xc4\xafmoni\xc5\xb3 konsorciumo "PROSIV" ("Sintagma" (Italija), "Prodex" (Slovakija) and "Vektors T" (Latvija)) buvo pasira\xc5\xa1yta pirmoji \xe2\x80\x9eRail Baltica\xe2\x80\x9c sutartis d\xc4\x97l Rygos tarptautinio oro uosto keleivi\xc5\xb3 gele\xc5\xbeinkelio stoties, susijusios infrastrukt\xc5\xabros ir viaduko statybos projektavimo ir projektavimo prie\xc5\xbei\xc5\xabros. _NEWLINE_\xe2\x80\x9eRail Baltica Global Forum 2018\xe2\x80\x9c metu projekto vystytojai daugiau nei 500 tiek\xc4\x97jams i\xc5\xa1 24 \xc5\xa1ali\xc5\xb3 pristat\xc4\x97 \xe2\x80\x9eRail Baltica\xe2\x80\x9c projektavimo etapo planus._NEWLINE__NEWLINE_2018 m. planuojama u\xc5\xbebaigti ilgalaik\xc4\xaf verslo plan\xc4\x85, veiksm\xc5\xb3 plan\xc4\x85 europin\xc4\x97s v\xc4\x97\xc5\xbe\xc4\x97s linijai nuo Kauno iki Lietuvos-Lenkijos sienos atnaujinimo galimybi\xc5\xb3 studij\xc4\x85, infrastrukt\xc5\xabros valdymo studij\xc4\x85 bei kitas studijas, susijusias su med\xc5\xbeiag\xc5\xb3 pirkimu ir tiekimu.\n_START_SECTION_\nProjekto vykdytojai\n_START_PARAGRAPH_\n\xe2\x80\x9eRail Baltica\xe2\x80\x9c projekt\xc4\x85 \xc4\xafgyvendina trys Baltijos \xc5\xa1alys \xe2\x80\x93 Estija, Latvija ir Lietuva. _NEWLINE_Projekto naudos gav\xc4\x97jos yra trij\xc5\xb3 Baltijos \xc5\xa1ali\xc5\xb3 ministerijos \xe2\x80\x93 Estijos Respublikos \xc5\xabkio ir komunikacij\xc5\xb3 ministerija, Latvijos Respublikos transporto ministerija bei Lietuvos Respublikos susisiekimo ministerija. 2014 m. jos \xc4\xafsteig\xc4\x97 bendr\xc4\x85 \xc4\xafmon\xc4\x99 RB Rail AS tam, kad ji koordinuot\xc5\xb3 ir pl\xc4\x97tot\xc5\xb3 projekt\xc4\x85. Jos svarbiausia veikla yra gele\xc5\xbeinkelio projektavimas, statyba ir rinkodara. RB Rail AS taip pat yra \xe2\x80\x9eRail Baltica\xe2\x80\x9c perkan\xc4\x8dioji organizacija visoms \xc5\xa1alims perkant studijas, planus, projektavim\xc4\x85 globaliam projektui, posistemiams (kontrol\xc4\x97s, valdymo ir signalizavimo bei energijos), \xc5\xbealiav\xc5\xb3 ir esmini\xc5\xb3 komponent\xc5\xb3 bei valstybi\xc5\xb3 sienos kirtimo gele\xc5\xbeinkelio linijos statybai._NEWLINE_Rail Baltic Estonia OU ir Estijos technin\xc4\x97 reguliuojanti tarnyba Estijoje, \xe2\x80\x9eEiropas Dzelzce\xc4\xbca l\xc4\xabnijas\xe2\x80\x9c SIA Latvijoje, UAB \xe2\x80\x9eRail Baltica statyba\xe2\x80\x9c bei AB \xe2\x80\x9eLietuvos gele\xc5\xbeinkeliai\xe2\x80\x9c Lietuvoje yra nacionalin\xc4\x97s \xc4\xafgyvendinan\xc4\x8dios institucijos. Bet kokia statyba, vykdoma \xc4\xafgyvendinan\xc4\x8di\xc5\xb3 institucij\xc5\xb3, yra atliekama pri\xc5\xbei\xc5\xabrint RB Rail AS ir pagal bendrus pirkim\xc5\xb3 principus, taisykles ir tipines sutartis.\n_START_SECTION_\nGalimyb\xc4\x97s\n_START_PARAGRAPH_\nKalbant apie projekto naud\xc4\x85, nurodoma, kad Baltijos \xc5\xa1ali\xc5\xb3 gele\xc5\xbeinkeli\xc5\xb3 infrastrukt\xc5\xabra prisijungs prie Europos gele\xc5\xbeinkeli\xc5\xb3 koridoriaus ir u\xc5\xbetikrins didelio grei\xc4\x8dio keleivi\xc5\xb3 ir krovini\xc5\xb3 susisiekim\xc4\x85. \xe2\x80\x9eRail Baltica\xe2\x80\x9c sukuria galimyb\xc4\x99 svarbiausius krovinius regione perkelti i\xc5\xa1 keli\xc5\xb3 \xc4\xaf gele\xc5\xbeinkelius, kol kas jie gabenami link Rusijos, o tada link \xc5\xa0iaur\xc4\x97s sunkve\xc5\xbeimiais. Lenkijos atveju, sunkve\xc5\xbeimiai juda vietos keliais ir kerta kaimus Palenk\xc4\x97s vaivadijoje. _NEWLINE_\xe2\x80\x9eRail Baltica\xe2\x80\x9c \xc4\xaf region\xc4\x85 atne\xc5\xa1 daugyb\xc4\x99 galimybi\xc5\xb3. Ji bus galingu tvaraus ekonominio augimo Baltijos \xc5\xa1alyse katalizatoriumi, nustatys nauj\xc4\x85 keleivi\xc5\xb3 ir krovini\xc5\xb3 mobilumo standart\xc4\x85, ekologi\xc5\xa1kai tvari\xc4\x85 infrastrukt\xc5\xabr\xc4\x85, naujas galimybes daugiamodalin\xc4\x97s krovini\xc5\xb3 logistikos pl\xc4\x97trai, naujos vert\xc4\x97s platform\xc4\x85 skaitmenizavimui ir inovacijoms. \xe2\x80\x9eRail Baltica\xe2\x80\x9c u\xc5\xbetikrins saugumo ir veiklos rezultat\xc5\xb3 poky\xc4\x8dius._NEWLINE_Pasak ka\xc5\xa1t\xc5\xb3-naudos studija (2017), nutiesus \xe2\x80\x9eRail Baltica\xe2\x80\x9c bus sutaupyta 7,1 milijard\xc5\xb3 eur\xc5\xb3 klimato kaitos ir triuk\xc5\xa1mo ma\xc5\xbeinimo srityse, 30-40\xc2\xa0% krovini\xc5\xb3 persikels \xc4\xaf gele\xc5\xbeinkel\xc4\xaf, linijos tiesimo metu bus sukurta 13 000 darbo viet\xc5\xb3, keleiviai ir krovini\xc5\xb3 perve\xc5\xbe\xc4\x97jai sutaupys kelionei 5,3 milijard\xc5\xb3 eur\xc5\xb3, per 29 metus bus sutaupyta 5,3 milijon\xc5\xb3 keleivi\xc5\xb3 valand\xc5\xb3 ir i\xc5\xa1saugota 400 \xc5\xbemoni\xc5\xb3 gyvybi\xc5\xb3._NEWLINE_I\xc5\xa1 viso pamatuojamos socialin\xc4\x97s-ekonomin\xc4\x97s naudos gali siekti 16,2 milijard\xc5\xb3 eur\xc5\xb3. Globalus \xe2\x80\x9eRail Baltica\xe2\x80\x9c projektas, \xc4\xafvertinus \xc4\xaftak\xc4\x85 BVP, gali generuoti papildomus 2 milijard\xc5\xb3 eur\xc5\xb3. Taip pat numatomi esminiai nematuojami teigiami padariniai.'